CELEX: 32014R0721
Language: da
Date: 2014-06-16 00:00:00
Title: Rådets forordning (EU) nr. 721/2014 af 16. juni 2014 om ændring af forordning (EF) nr. 219/2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) for så vidt angår en forlængelse af fællesforetagendet indtil 2024  EØS-relevant tekst

1.7.2014   
            
            
               DA
            
            
               Den Europæiske Unions Tidende
            
            
               L 192/1
            
         RÅDETS FORORDNING (EU) Nr. 721/2014
   af 16. juni 2014
   om ændring af forordning (EF) nr. 219/2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) for så vidt angår en forlængelse af fællesforetagendet indtil 2024
   (EØS-relevant tekst)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 187 og 188,
   under henvisning til forslag fra Europa-Kommissionen,
   under henvisning til udtalelse fra Europa-Parlamentet (1),
   under henvisning til udtalelse fra Det Europæiske Økonomiske og Sociale Udvalg (2), og
   ud fra følgende betragtninger:
   
               (1)
            
            
               Projektet vedrørende forskning i og udvikling af lufttrafikstyring i det fælles europæiske luftrum (»SESAR-projektet«) sigter mod at modernisere lufttrafikstyringen (»ATM«) i Europa og udgør den teknologiske søjle i politikken for det fælles europæiske luftrum. Det er hensigten, at Unionen senest i 2030 får rådighed over en højtydende infrastruktur til styring af lufttrafikken, hvormed lufttransporten kan udvikles på en sikker og miljøvenlig måde.
            
         
               (2)
            
            
               SESAR-projektet består af tre indbyrdes forbundne, løbende samarbejdsprocesser i stadig udvikling: definitionen af indhold, prioriteter og udvikling af nye teknologiske systemer, komponenter og operationelle procedurer under SESAR, og planer for implementering af den næste generation af ATM-systemer, som bidrager til opfyldelsen af præstationsmålene for det fælles europæiske luftrum.
            
         
               (3)
            
            
               Definitionsprocessens første fase fandt sted fra 2004 til 2008 og mundede ud i SESAR ATM-masterplanen (D5), der dannede grundlaget for den første udgave af den europæiske masterplan for lufttrafikstyring (»ATM-masterplanen«), som Rådet godkendte den 30. marts 2009. I ATM-masterplanen udpeges tre trin i SESAR's udviklingsproces: tidsbaserede operationer (trin 1), flyvevejsbaserede operationer (trin 2) og præstationsbaserede operationer (trin 3). ATM-masterplanen er den aftalte køreplan for ATM-forskningens og -udviklingens overgang til implementeringsfasen.
            
         
               (4)
            
            
               SESAR-fællesforetagendet (»fællesforetagendet«) blev oprettet ved Rådets forordning (EF) nr. 219/2007 (3) for at styre aktiviteterne i SESAR-projektets udviklingsproces, der finansieres inden for Unionens finansielle ramme for perioden 2007-2013. Fællesforetagendets hovedopgave er at gennemføre ATM-masterplanen.
            
         
               (5)
            
            
               Fællesforetagendets arbejdsprogram, der er omfattet af Unionens finansielle ramme for 2007-2013, vedrører alle elementer af trin 1 og ca. 80 % af trin 2 i ATM-masterplanen. De dertil knyttede aktiviteter bør afsluttes senest i 2016. De resterende aktiviteter i trin 2 og aktiviteter inden for trin 3 bør påbegyndes i 2014 under Unionens finansielle ramme for 2014-2020. Udgifterne til disse aktiviteter er anslået til 1,585 mia. EUR, fordelt på 85 mio. EUR til forberedende forskning, 1,2 mia. EUR til anvendt forskning og præindustriel udvikling og 300 mio. EUR til demonstrationsaktiviteter i stor skala. Forberedende forskning bør helt og holdent finansieres over Unionens budget. I lyset heraf bør Unionens budget for gennemførelsen af de resterende aktiviteter suppleres med bidrag fra industrien og Eurocontrol efter samme fremgangsmåde som i Unionens finansielle ramme for 2007-2013.
            
         
               (6)
            
            
               I overensstemmelse med artikel 1, stk. 2, i forordning (EF) nr. 219/2007 skal fællesforetagendet ophøre med at eksistere pr. 31. december 2016, dog senest otte år efter Rådets godkendelse af »ATM-masterplanen«. Kommissionen fremsendte ATM-masterplanen til Rådet den 14. november 2008 (4), og Rådet godkendte planen den 30. marts 2009.
            
         
               (7)
            
            
               Fællesforetagendet opfylder kriterierne for offentlig-private partnerskaber, der er oprettet i henhold til Europa-Parlamentets og Rådets forordning (EU) nr. 1291/2013 (5) (»Horisont 2020-rammeprogrammet«) og gennemført gennem særprogrammet oprettet ved Rådets afgørelse 2013/743/EU (6).
            
         
               (8)
            
            
               I forordning (EU) nr. 1291/2013 sigtes der mod at opnå øget indvirkning på forskning og innovation ved at kombinere Horisont 2020-rammeprogrammet og midler fra den private sektor i offentlig-private partnerskaber inden for centrale områder, hvor forskning og innovation kan bidrage til at opfylde Unionens overordnede mål om konkurrenceevne, samt øge virkningen af private investeringer og hjælpe med at tackle samfundsmæssige udfordringer. Disse partnerskaber bør bygge på et langsigtet engagement, herunder et afbalanceret bidrag fra alle partnere, og de bør være ansvarlige for at nå deres mål og i overensstemmelse med EU's strategiske mål inden for forskning, udvikling og innovation. Disse partnerskaber bør styres og fungere på en åben, gennemsigtig og effektiv måde og give en lang række interesseparter, der er aktive på deres specifikke områder, mulighed for at deltage. Unionens deltagelse i disse partnerskaber kan tage form af økonomiske bidrag til fællesforetagender, der oprettes på basis af artikel 187 i TEUF i henhold til Europa-Parlamentets og Rådets afgørelse nr. 1982/2006/EF (7).
            
         
               (9)
            
            
               For at videreføre de udviklingsaktiviteter, som er defineret i ATM-masterplanen, er det nødvendigt at forlænge fællesforetagendets løbetid indtil 2024, hvilket afspejler løbetiden af Unionens finansielle ramme for 2014-2020 og tillader yderligere fire år til at færdiggøre fællesforetagendets arbejdsprogram og afslutte projekter, der vil være indledt, inden den finansielle ramme udløber. Sådan en forlængelse bør derfor gøre det muligt at gennemføre hele ATM-masterplanen (trin 2 og 3) i dens nuværende form. Med henblik på den overordnede målsætning i Horisont 2020-rammeprogrammet om i højere grad at opnå forenkling og sammenhæng bør alle indkaldelser af forslag under fællesforetagendet tage hensyn til varigheden af Horisont 2020-rammeprogrammet.
            
         
               (10)
            
            
               Der bør tilrettelægges en offentlig indkaldelse af nye medlemmer for de aktiviteter, der skal gennemføres under Unionens finansielle ramme for 2014-2020. Medlemsskabet for medlemmer af fællesforetagendet, som ikke bidrager til de aktiviteter, der finansieres over Unionens finansielle ramme for 2014-2020, bør ophøre senest den 31. december 2016.
            
         
               (11)
            
            
               Fællesforetagendet bør fortsat være åbent for og tilskynde til den bredest mulige deltagelse og repræsentation af interessenter fra alle medlemsstater, herunder små og mellemstore virksomheder, ved nye medlemmers tiltrædelse eller andre former for deltagelse. Desuden bør deltagelse sikre en korrekt balance mellem luftrumsbrugere, luftfartstjenesteudøvere, lufthavne, militæret, professionelt personale og fabrikanter og give muligheder for SMV'er, akademiske kredse og forskningsorganisationer.
            
         
               (12)
            
            
               Horisont 2020 bør bidrage til at mindske forsknings- og innovationskløften i Unionen ved at fremme synergier med de europæiske struktur- og investeringsfonde (ESI-fonde). Derfor bør fællesforetagendet søge at udvikle et tæt samspil med ESI-fondene, der specifikt kan medvirke til at styrke den lokale, regionale og nationale forsknings- og innovationskapacitet inden for fællesforetagendet og understøtte indsatsen for intelligent specialisering.
            
         
               (13)
            
            
               Fællesforetagendet bør fungere på en åben og gennemsigtig måde og forelægge alle relevante oplysninger for de relevante organer inden for en rimelig frist, med behørig hensyntagen til følsomme spørgsmål såsom intellektuelle ejendomsrettigheder (IPR), samt fremme dets aktiviteter, herunder gennem kommunikations- og formidlingsaktiviteter rettet mod den brede offentlighed. Forretningsordenen for organerne i fællesforetagendet bør gøres offentligt tilgængelig.
            
         
               (14)
            
            
               Fællesforetagendet bør også anvende elektroniske midler, som forvaltes af Kommissionen, for at sikre åbenhed, gennemsigtighed og for at lette deltagelsen. Derfor bør indkaldelser af forslag, der iværksættes af fællesforetagendet, også offentliggøres på den fælles deltagerportal og via andre elektroniske formidlingsmidler under Horisont 2020-rammeprogrammet, som forvaltes af Kommissionen. Derudover bør fællesforetagendet stille relevante oplysninger om bl.a. forslag, ansøgere, tilskud og deltagere til rådighed med henblik på at indarbejde dem i de elektroniske rapporterings- og formidlingssystemer under Horisont 2020-rammeprogrammet, som forvaltes af Kommissionen, i et passende format og med en hyppighed, der svarer til Kommissionens forpligtelser med hensyn til rapportering.
            
         
               (15)
            
            
               Det fremgår af erfaringerne fra driften af fællesforetagendet som et organ, der er nedsat af Unionen i henhold til artikel 185 i Rådets forordning (EF, Euratom) nr. 1605/2002 (8), at de nuværende rammer for driften er tilstrækkeligt fleksible og tilpasset fællesforetagendets behov. Fællesforetagendet bør drives i overensstemmelse med artikel 208 i Europa-Parlamentets og Rådets forordning (EU, Euratom) nr. 966/2012 (9). Fællesforetagendet bør også vedtage nye finansielle regler, som kun må afvige fra rammefinansforordningen, såfremt dette er nødvendigt som følge af foretagendets særlige behov, og kun hvis Kommissionen på forhånd giver sit samtykke.
            
         
               (16)
            
            
               Deltagelsen i indirekte foranstaltninger, der finansieres af fællesforetagendet, bør overholde Europa-Parlamentets og Rådets forordning (EU) nr. 1290/2013 (10). Der bør ikke være behov for en undtagelse i overensstemmelse med artikel 1, stk. 3, i nævnte forordning. Fællesforetagendet bør desuden sikre ensartet anvendelse af disse regler på baggrund af relevante foranstaltninger, der vedtages af Kommissionen.
            
         
               (17)
            
            
               For at sikre ensartede betingelser for gennemførelsen af denne forordning bør Kommissionen tillægges gennemførelsesbeføjelser. Disse beføjelser bør udøves i overensstemmelse med Europa-Parlamentets og Rådets forordning (EU) nr. 182/2011 (11).
            
         
               (18)
            
            
               Forordning (EF) nr. 219/2007 bør ændres i overensstemmelse hermed —
            
         VEDTAGET DENNE FORORDNING:
   Artikel 1
   Ændringer af forordning (EF) nr. 219/2007
   I forordning (EF) nr. 219/2007 foretages følgende ændringer:
   
               1)
            
            
               I artikel 1 foretages følgende ændringer:
               
                           a)
                        
                        
                           stk. 2 affattes således:
                           »2.   Fællesforetagendet ophører med at eksistere den 31. december 2024. For at tage hensyn til varigheden af Horisont 2020 — rammeprogram for forskning og innovation (2014-2020) oprettet ved Europa-Parlamentets og Rådets forordning (EU) nr. 1291/2013 (12) (»Horisont 2020-rammeprogrammet«) iværksættes indkaldelser af forslag under fællesforetagendet senest den 31. december 2020. I behørigt begrundede tilfælde kan indkaldelser af forslag iværksættes indtil den 31. december 2021.
                           
                              (12)  Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 — rammeprogram for forskning og innovation (2014-2020) og om ophævelse af afgørelse nr. 1982/2006/EF (EUT L 347 af 20.12.2013, s. 104).«"
						
                        
                     
                           b)
                        
                        
                           stk. 3 udgår
                        
                     
                           c)
                        
                        
                           stk. 5, femte led, affattes således:
                           
                                       »—
                                    
                                    
                                       tilsyn med aktiviteter for at udvikle fælles produkter, som på behørig vis er udpeget i ATM-masterplanen, gennem tilskud til medlemmer og med de bedst egnede foranstaltninger såsom offentlige indkøb og tildeling af tilskud efter indkaldelser af forslag for at opfylde programmets målsætninger i overensstemmelse med forordning (EU) nr. 1291/2013«.
                                    
                                 
                     
         
               2)
            
            
               Artikel 2a, stk. 5, affattes således:
               »5.   Fællesforetagendets personale består af midlertidigt ansatte og kontraktansatte. Den samlede ansættelsesperiode må under ingen omstændigheder overstige fællesforetagendets løbetid.«.
            
         
               3)
            
            
               I artikel 4 foretages følgende ændringer:
               
                           a)
                        
                        
                           stk. 2, første og andet afsnit, affattes således:
                           »2.   Unionens bidrag til dækning af omkostninger under den flerårige finansielle ramme for 2014-2020, inklusive EFTA's bidrag, der finansieres via budgetbevillingerne til Horisont 2020-rammeprogram, er på 585 000 000 EUR.
                           De nærmere ordninger for Unionens bidrag fastlægges i en generel aftale og årlige finansielle gennemførelsesaftaler, som indgås mellem Kommissionen på Unionens vegne og fællesforetagendet. Ordningerne omfatter tilvejebringelse af de data, der er nødvendige for at sikre, at Kommissionen kan opfylde sine forpligtelser med hensyn til formidling og rapportering, herunder såvel på den fælles deltagerportal som via andre elektroniske formidlingsmidler under Horisont 2020-rammeprogrammet, som forvaltes af Kommissionen, og bestemmelser vedrørende offentliggørelse af forslagsindkaldelser fra fællesforetagendet, herunder såvel på den fælles deltagerportal som via andre elektroniske formidlingsmidler under Horisont 2020-rammeprogrammet, som forvaltes af Kommissionen.«
                        
                     
                           b)
                        
                        
                           stk. 3 affattes således:
                           »3.   Alle finansielle bidrag fra Unionen til fællesforetagendet ophører ved udløbet af den finansielle ramme for 2014-2020, medmindre Rådet træffer anden afgørelse på grundlag af et forslag fra Kommissionen.«.
                        
                     
         
               4)
            
            
               I artikel 4a foretages følgende ændringer:
               
                           a)
                        
                        
                           stk. 1 affattes således:
                           »1.   De for fællesforetagendet gældende finansielle bestemmelser vedtages af bestyrelsen efter høring af Kommissionen. De må ikke afvige fra rammefinansforordningen, medmindre dette er strengt nødvendigt af hensyn til fællesforetagendets drift, og Kommissionen forudgående har givet sit samtykke.«
                        
                     
                           b)
                        
                        
                           stk. 2 udgår.
                        
                     
         
               5)
            
            
               I artikel 5 foretages følgende ændringer:
               
                           a)
                        
                        
                           stk. 2 affattes således:
                           »2.   Kommissionen vedtager den holdning, som Unionen skal indtage i bestyrelsen.«
                        
                     
                           b)
                        
                        
                           stk. 3 udgår
                        
                     
                           c)
                        
                        
                           stk. 4 affattes således:
                           »4.   Med forbehold af denne artikels stk. 2 vedtager Kommissionen den holdning, som Unionen skal indtage i bestyrelsen med hensyn til afgørelser om væsentlige ændringer af ATM-masterplanen ved hjælp af gennemførelsesretsakter, der vedtages efter undersøgelsesproceduren i artikel 6, stk. 2.«.
                        
                     
         
               6)
            
            
               Artikel 6 affattes således:
               »Artikel 6
               Udvalgsprocedure
               1.   Kommissionen bistås af udvalget for det fælles luftrum, der er nedsat ved forordning (EF) nr. 549/2004. Dette udvalg er et udvalg som omhandlet i forordning (EU) nr. 182/2011.
               2.   Når der henvises til dette stykke, finder artikel 5 i forordning (EU) nr. 182/2011 anvendelse. Afgiver udvalget ikke nogen udtalelse, vedtager Kommissionen ikke udkastet til gennemførelsesretsakt, og artikel 5, stk. 4, tredje afsnit, i forordning (EU) nr. 182/2011 anvendes.«.
            
         
               7)
            
            
               Artikel 7 affattes således:
               »Artikel 7
               Foreløbig evaluering og rapport
               Senest den 30. juni 2017 foretager Kommissionen med bistand fra uafhængige eksperter en foreløbig evaluering af gennemførelsen af denne forordning og af fællesforetagendets resultater med særligt fokus på virkningerne og effektiviteten af disse konkrete resultater i det pågældende tidsrum i overensstemmelse med ATM-masterplanen. Evalueringen skal også omfatte arbejdsmetoderne samt fællesforetagendets generelle økonomiske situation. Kommissionen udarbejder en rapport om denne evaluering, som indeholder konklusionerne på Kommissionens evaluering og dens bemærkninger. Kommissionen fremsender denne rapport til Europa-Parlamentet og Rådet senest den 31. december 2017. Resultaterne af den foreløbige evaluering af fællesforetagenderne tages i betragtning ved den tilbundsgående undersøgelse og den foreløbige evaluering, der er omhandlet i artikel 32 i forordning (EU) nr. 1291/2013.«.
            
         
               8)
            
            
               Bilaget ændres i overensstemmelse med bilaget til nærværende forordning.
            
         Artikel 2
   Overgangsbestemmelser vedrørende medlemskab af fællesforetagendet
   Medlemskab af fællesforetagendet skal ophøre senest den 31. december 2016 for de af fællesforetagendets medlemmer, der pr. 1. januar 2014 ikke i naturalier eller med kapitalindskud bidrager til omkostningerne ved fællesforetagendets arbejdsprogram i relation til Unionens finansielle ramme for 2014-2020.
   Artikel 3
   Overgangsbestemmelser vedrørende fællesforetagendets aktiviteter, der finansieres inden for Unionens finansielle ramme for 2007-2013
   Fællesforetagendets aktiviteter, som finansieres under syvende rammeprogram for forskning og teknologisk udvikling og rammeprogrammet for transeuropæiske net, og som påbegyndes frem til den 31. december 2013, skal være afsluttet senest den 31. december 2016 bortset fra projektledelsesaktiviteter i relation til nedlukningen.
   Artikel 4
   Ikrafttræden og anvendelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   Den anvendes fra den 1. januar 2014.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 16. juni 2014.
      
         
            På Rådets vegne
         
         G. KARASMANIS
         
            Formand
         
      
   
   
      (1)  Udtalelse af 15.4.2014 (endnu ikke offentliggjort i EUT).
   
      (2)  Udtalelse af 10.12.2013 (endnu ikke offentliggjort i EUT).
   
      (3)  Rådets forordning (EF) nr. 219/2007 af 27. februar 2007 om oprettelse af et fællesforetagende til udvikling af en ny generation af det europæiske lufttrafikstyringssystem (SESAR) (EUT L 64 af 2.3.2007, s. 1).
   
      (4)  EUT C 76 af 25.3.2010, s. 28.
   
      (5)  Europa-Parlamentets og Rådets forordning (EU) nr. 1291/2013 af 11. december 2013 om Horisont 2020 — rammeprogram for forskning og innovation (2014-2020) og om ophævelse af afgørelse nr. 1982/2006/EF (EUT L 347 af 20.12.2013, s. 104).
   
      (6)  Rådets afgørelse 2013/743/EU af 3. december 2013 om særprogrammet til gennemførelse af Horisont 2020 — rammeprogram for forskning og innovation (2014-2020) og om ophævelse af afgørelse 2006/971/EF, 2006/972/EF, 2006/973/EF, 2006/974/EF og 2006/975/EF (EUT L 347 af 20.12.2013, s. 965).
   
      (7)  Europa-Parlamentets og Rådets afgørelse nr. 1982/2006/EF af 18. december 2006 om Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (EUT L 412 af 30.12.2006, s. 1)
   
      (8)  Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (EFT L 248 af 19.6.2002, s. 1).
   
      (9)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1). Artikel 208 i forordning nr. 966/2012 har navnlig erstattet artikel 185 i forordning nr. 1605/2002.
   
      (10)  Europa-Parlamentets og Rådets forordning (EU) nr. 1290/2013 af 11. december 2013 om reglerne for deltagelse og formidling i »Horisont 2020 — rammeprogram for forskning og innovation (2014-2020)« og om ophævelse af forordning (EF) nr. 1906/2006 (EUT L 347 af 20.12.2013, s. 81).
   
      (11)  Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser (EUT L 55 af 28.2.2011, s. 13).
   
      BILAG
      I bilaget til forordning (EF) nr. 219/2007 foretages følgende ændringer:
      
                  1)
               
               
                  I artikel 5 foretages følgende ændringer:
                  
                              a)
                           
                           
                              stk. 1, litra m) og n), affattes således:
                              
                                          »m)
                                       
                                       
                                          fastsætte reglerne og procedurerne for tildeling af kontrakter eller tilskud og enhver anden aftale, der er nødvendig for gennemførelsen af ATM-masterplanen, herunder specifikke procedurer til forebyggelse af interessekonflikt
                                       
                                    
                                          n)
                                       
                                       
                                          træffe afgørelse om forslag til Kommissionen om ændring af vedtægterne«
                                       
                                    
                        
                              b)
                           
                           
                              stk. 2, litra a), affattes således:
                              
                                          »a)
                                       
                                       
                                          bestyrelsen afholder mindst tre møder om året. Ekstraordinære møder afholdes enten efter anmodning fra en tredjedel af bestyrelsesmedlemmerne, som repræsenterer mindst 30 % af stemmerne, eller efter anmodning fra Kommissionen eller den administrerende direktør«.
                                       
                                    
                        
            
                  2)
               
               
                  Artikel 6, stk. 1, affattes således:
                  »1.   Medlemmer af fællesforetagendet eller bestyrelsen og medarbejdere ved fællesforetagendet må ikke deltage i forberedelses-, vurderings- eller tildelingsprocedurer vedrørende finansiel støtte fra fællesforetagendet, bl.a. i forbindelse med offentlige udbud eller forslagsindkaldelser, hvis de ejer, repræsenterer eller har aftaler med organer, der er potentielle kandidater eller ansøgere.«.
               
            
                  3)
               
               
                  Artikel 7, stk. 2, affattes således:
                  »2.   Den administrerende direktør ansættes i en stilling som midlertidigt ansat ved fællesforetagendet i henhold til artikel 2, litra a), i ansættelsesvilkårene for Unionens øvrige ansatte. Den administrerende direktør udnævnes af bestyrelsen på grundlag af en kandidatliste, der udarbejdes af Kommissionen efter en åben og gennemsigtig udvælgelsesprocedure.
                  Med henblik på indgåelse af kontrakten med den administrerende direktør repræsenteres fællesforetagendet af formanden for bestyrelsen.
                  Den administrerende direktør udnævnes for en periode på fem år. Ved udgangen af denne periode foretager Kommissionen en vurdering, der tager en bedømmelse af den administrerende direktørs præstation og fællesforetagendets fremtidige opgaver og udfordringer i betragtning.
                  Bestyrelsen kan på forslag af Kommissionen, der tager hensyn til den i dette stykkes tredje afsnit omhandlede bedømmelse, forlænge den administrerende direktørs mandatperiode én gang med en periode på højst fem år.
                  En administrerende direktør, hvis mandatperiode er blevet forlænget, kan ikke deltage i endnu en udvælgelsesprocedure til samme stilling ved udløbet af den samlede periode.
                  Den administrerende direktør kan kun afskediges i henhold til en afgørelse vedtaget af bestyrelsen på forslag af Kommissionen.«.
               
            
                  4)
               
               
                  Artikel 9, stk. 1, affattes således:
                  »1.   Til udførelsen af de opgaver, der er fastlagt i artikel 1, stk. 5, kan fællesforetagendet indgå specifikke aftaler med og tildele tilskud til sine medlemmer i overensstemmelse med de gældende finansforordninger.«.
               
            
                  5)
               
               
                  Artikel 10 affattes således:
                  »Artikel 10
                  Aftaler og tilskud
                  1.   Uanset artikel 9 kan fællesforetagendet indgå kontrakter om tjenesteydelser og leverancer eller tilskudsaftaler med virksomheder eller et konsortium af virksomheder, navnlig vedrørende udførelsen af de opgaver, der er anført i denne forordnings artikel 1, stk. 5.
                  2.   Fællesforetagendet skal sørge for, at det i de i stk. 1 omhandlede kontrakter og tilskudsaftaler fastsættes, at Kommissionen har ret til at føre kontrol for at sikre sig, at Unionens finansielle interesser beskyttes.
                  3.   De i stk. 1 omhandlede kontrakter og tilskudsaftaler skal indeholde alle hensigtsmæssige bestemmelser om intellektuelle ejendomsrettigheder, jf. artikel 18. For at undgå enhver form for interessekonflikt kan medlemmer, herunder også disses udstationerede personale i henhold til artikel 8, som er inddraget i fastlæggelsen af arbejder, der er omfattet af en udbuds- eller tilskudsprocedure, ikke deltage i udførelsen af nævnte arbejder.«.
               
            
                  6)
               
               
                  Artikel 12, stk. 3, første afsnit, affattes således:
                  »3.   De i artikel 1, stk. 2, andet led, omhandlede medlemmer forpligter sig til at indbetale et første bidrag på mindst 10 mio. EUR inden for en frist på ét år regnet fra det tidspunkt, hvor deres tiltrædelse af fællesforetagendet godkendes. Dette beløb reduceres til 5 mio. EUR for medlemmer, der tiltræder fællesforetagendet inden 24 måneder fra oprettelsen eller efter indkaldelse af nye medlemsskaber.«.
               
            
                  7)
               
               
                  Artikel 13, stk. 2, affattes således:
                  »2.   Eventuelle renteindtægter fra fællesforetagendets medlemmers bidrag tilfalder fællesforetagendet.«.
               
            
                  8)
               
               
                  Artikel 16, stk. 1, indledningen, affattes således:
                  »1.   Fællesforetagendet udarbejder sit arbejdsprogram på grundlag af den finansielle ramme som omhandlet i denne forordnings artikel 4, stk. 2, og ud fra sunde forvaltnings- og ansvarlighedsprincipper med angivelse af klare mål og etaper. Det skal bestå af:«.
               
            
                  9)
               
               
                  Artikel 17 affattes således:
                  »Artikel 17
                  Beskyttelse af Unionens finansielle interesser
                  1.   Fællesforetagendet træffer egnede foranstaltninger for i forbindelse med gennemførelsen af foranstaltninger, der finansieres i henhold til denne forordning, at sikre, at Unionens finansielle interesser beskyttes gennem forholdsregler mod svig, korruption og andre ulovligheder, gennem effektiv kontrol og, hvis der konstateres uregelmæssigheder, gennem inddrivelse af uretmæssigt udbetalte beløb samt i givet fald gennem sanktioner, der skal være effektive, stå i forhold til overtrædelsens omfang og have en afskrækkende virkning.
                  2.   Kommissionen eller dens befuldmægtigede og Revisionsretten har beføjelse til gennem bilagskontrol og kontrol på stedet at kontrollere alle tilskudsmodtagere, kontrahenter og underkontrahenter, som har modtaget EU-midler.
                  3.   Det Europæiske Kontor for Bekæmpelse af Svig (»OLAF«) er bemyndiget til at foretage kontrol og inspektion på stedet hos økonomiske operatører, der berøres direkte eller indirekte af denne finansiering, i overensstemmelse med de procedurer, der er fastsat i Rådets forordning (Euratom, EF) nr. 2185/96 (1), for at fastslå, om der har været tale om svig, korruption eller enhver anden ulovlig aktivitet, der skader Unionens finansielle interesser, i forbindelse med en aftale om tilskud eller en afgørelse eller en kontrakt om finansiering fra Unionen.
                  4.   Uden at det berører stk. 1, 2 og 3, skal samarbejdsaftaler med internationale organisationer, aftaler om tilskud, afgørelser om ydelse af tilskud og kontrakter som følge af gennemførelsen af denne forordning udtrykkeligt give Kommissionen, Revisionsretten og OLAF beføjelse til at gennemføre sådanne revisioner og en sådan kontrol og inspektion på stedet.
                  
                     (1)  Rådets forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (EFT L 292 af 15.11.1996, s. 2).«."
						
               
            
                  10)
               
               
                  Artikel 24 udgår.